b'\n_START_ARTICLE_\n555. padalski pehotni bataljon (ZDA)\n_START_SECTION_\nZgodovina\n_START_PARAGRAPH_\nBataljon je bil ustanovljen 30. decembra 1943 v Fort Benningu kot 555. padalska pehotna \xc4\x8deta s preoblikovanjem 555. padalskega testnega voda. Enoto so sestavljali samo Afroameri\xc4\x8dani; tako \xc4\x8dastniki kot mo\xc5\xa1tvo; le-to je pri\xc5\xa1lo iz sestave 92. pehotne divizije. Julija 1944 je bila enota preme\xc5\xa1\xc4\x8dena v Camp Mackall, kjer je bila 25. novembra istega leta preimenovana v \xc4\x8deto A 555. padalskega pehotnega polka; isto\xc4\x8dasno so v kamp pri\xc5\xa1le \xc5\xa1e druge polkovne enote. Maja 1945 je bil polk preme\xc5\xa1\xc4\x8den v zra\xc4\x8dno bazo Pendleton (Oregon), kjer je bil dodeljen pod 9. Service Command. Polk je tu pri\xc4\x8del opravljati nalogo padalskih gasilcev. Oktobra 1945 je bil polk preme\xc5\xa1\xc4\x8den v Fort Bragg in dodeljen 13. zra\xc4\x8dnoprevozni diviziji._NEWLINE_15. decembra 1947 je bil bataljon deaktiviran in mo\xc5\xa1tvo prestavljeno v 3. bataljon 505. padalskega pehotnega polka. 22. avgusta 1950 je bil bataljon dokon\xc4\x8dno razpu\xc5\xa1\xc4\x8den.'